13. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΒΙΟΜΗΧΑΝΙΑΣ Αριθ. Δ. 7670 της 3/14 Αυγ. 1962 (ΦΕΚ  Β΄ 284) Περί όρων και διατυπώσεων εκποιήσεως μηχανημάτων κλπ. εις Τεχνικάς Σχολάς. Έχοντες υπόψη: Την υπ’ αριθ. 71/15.6.1962 πράξιν του Υπουργικού Συμβουλίου, αποφασίζομεν: Ι.Μηχανήματα, ανταλλακτικά, εξαρτήματα, κλπ. Βιομηχανικών και Βιοτεχνικών επιχειρήσεων αντικαταθιστώμενα δια καινουργών ομοίων ή ομοειδών εισαγομένων εκ του εξωτερικού ατελώς προς εκσυγχρονισμόν των ανωτέρω επιχειρήσεων κατά τας διατάξεις της παρ. 1 του άρθρ. 1 του Νόμ. 3949/1959, αντί της καταστροφής ή της εξαγωγής εις την αλλοδαπήν, δύνανται να παραδίδωνται εις ανεγνωρισμένας υπό του Κράτους Τεχνικάς Σχολάς Φυσικών ή Νομικών προσώπων, χρησιμοποιούμενα δια την πρακτικήν άσκησιν των μαθητών. Προς ενημέρωσιν των Τεχνικών Σχολών επί των υπό αντικατάστασιν μηχανημάτων, ανταλλακτικών, εξαρτημάτων κλπ. βιομηχανικών και βιοτεχνικών επιχειρήσεων η Διεύθυνσις Βιομηχανίας του Υπουργείου Βιομηχανίας καταρτίζει εκάστοτε πίνακα των κατά το άρθρ. 2 της υπ’ αριθ. Δ. 4047/ 11.6.1959 κοινής αποφάσεως κρινομένων προς αχρήστευσιν παλαιών μηχανημάτων, τον οποίων αποστέλλει εις την Γενικήν Διεύθυνσιν Επαγγελματικής Εκπαιδεύσεως. Μερίμνη της υπηρεσίας ταύτης καλούνται αι Τεχνικαί Σχολαί να υποβάλλωσιν αιτήσεις προς αγοράν μηχανημάτων εκ των εν τω ως άνω πίνακι διαλαμβανομένων. ΙΙ.Η κατά την προηγουμένην παράγραφον παράδοσις των παλαιών μηχανημάτων κλπ. εις τας εν λόγω Σχολάς θα πιστοποιείται δια πρωτοκόλλου παραδόσεως και παραλαβής, συντασσομένου εις πενταπλούν και υπογραφομένου υπό των εκπροσώπων των ενδιαφερομένων επιχειρήσεων και Τεχνικών Σχολών και του παραστάντος υπαλλήλου της υπηρεσίας Τελωνειακών ερευνών ή εφ’ όσον πρόκειται περί περιπτώσεως εκτός των περιφερειών ΑθηνώνΠειραιώς υπό υπαλλήλου της πλησιεστέρας τελωνειακής αρχής ή εν ελλείψει τοιαύτης, οικονομικής εφορίας ή Αστυνομικής Αρχής. (Εις το επίσημον κείμενον δεν υπάρχει παράγραφος ΙΙΙ). ΙV.Εις το πρωτόκολλον τούτο θ’ αναφέρωνται απαραιτήτως και λεπτομερώς τα στοιχεία των παραδιδομένων παλαιών μηχανημάτων, ανταλλακτικών και εξαρτημάτων (σημεία, αριθμοί κλπ.) εφ’ όσον υπάρχουν τοιαύτα και έναντι τούτων τα στοιχεία των αντικαταστησάντων ταύτα καινουργών ομοίων ή ομοειδών μηχανημάτων κλπ. ως και η τιμή εις ην εγένετο η διάθεσίς των. Η τιμή αύτη θα είναι πάντοτε εκτός των ορίων της τρεχούσης εν τω εσωτερικώ αξίας των παλαιών μετάλλων, ήτις (αξία) θα επαληθεύηται εις εκάστην περίπτωσιν υπό της υπηρεσίας αξιών Πειραιώς. V.Το έν αντίτυπον του πρωτοκόλλου τούτου μετά των λοιπών, υπό της υπ’ αριθ. Δ. 4047/1959 κοινής αποφάσεως προβλεπομένων δικαιολογητικών και την υπ’ αυτής καθοριζομένην διαδικασίαν, θα υποβάλλωνται εις το Τελωνείον παρ’ ου επραγματοποιήθη εισαγωγή των καινουργών μηχανημάτων, δια την οριστικοποίησιν της ατελείας τούτων, το έτερον εις την υπηρεσίαν Τελωνειακών Ερευνών δια την πίστωσιν της οικείας μερίδος της ενδιαφερομένης επιχειρήσεως, εφ’ όσον τα παλαιά ταύτα μηχανήματα κλπ. εισήχθησαν ατελώς, το τρίτον εις την Γενικήν Διεύθυνσιν Επαγγελματικής Εκπαιδεύσεως του Υπουργείου Εθνικής Παιδείας και Θρησκευμάτων, το τέταρτον εις την Διεύθυνσιν Βιομηχανίας του Υπουργείου Βιομηχανίας και το πέμπτον εις την παραλήπτριαν Σχολήν. Η εις άλλας χρήσεις διάθεσις των κατά την παρούσαν χορηγουμένων εις τας επαγγελματικάς Σχολάς μηχανημάτων απαγορεύεται. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 458, 05(α) Σελ. 458,05(β) 248-021 Ατέλειες υπέρ της βιομηχανίας 30.Ζ.θ.13